a 
Es brann gägen dem vndren tor, 
da war gros iamer, angst vnd gfor. 
Hüser vnd städel volen getreydt, 
das verbrann sampt vil vech mit leit. 
Vnsäglich guott nam hin das für, 
es brann so grusam vngehür, 
dass niemmant dem mocht widerstan, 
hüser, hab vnd guott muost man verlan. 
120 hüser hat’s gnommen hin, 
darinn gross hab vnd guott ist xin. 
Solehe not, iamer vnd clag 
beschach an einem frytag. 
Acht Tag nach Churer, der andren, brunnst, ouch an 
einem frytag, verbrann das ganz dorf Disenths. 
vr— 
Anno 1577. 
Kurze erzellung des Zuostants in den 3 Pünden im 
1577. car. 
So sind in demm summer die wasser durch das über- 
flüsig rägnen dermasen starck angloffen, das an vilen orten 
in Pünten groser schaden beschach. Vnd in etlichen dörferen 
- regiert der pestilennz. Den 16. Merzen sachend die Churer 
ob Haldenstein am Himel ein gros lang Grüz. Im Junio 
sinnd verritten die verordnetten gsannten zum Herzogen vnd 
Herrschafft Venedig. Vs dem obren grauen Pundt: Sebastian 
von Gastelberg, ritter; vs dem Gozhuspundt: Diettegen von 
Salis, ritter; vs dem 10 gerichten Pundt: Hoptman Luei 
Gugelberger von Mos. 
